**Dyddiad cyhoeddi:** 23 Ebrill 2024

**Cais Rhyddid Gwybodaeth 74/24**

**Rydych chi wedi gofyn y canlynol i ni...**

1. **Ydy’r cyfanswm gwariant o £25.4m ar wasanaethau yn lle trenau yn 2023 yn anarferol o uchel neu’r uchaf erioed? Pa ostyngiad yn y gost hon mae TrC yn ei ddisgwyl yn 2024?**
2. **Pam oedd gwariant mor fawr, £9.4m, wedi cael ei wneud ar fysiau wrth gefn i redeg yn lle trenau yn 2023?**
3. **Pam mae TrC yn ariannu bysiau wrth gefn i redeg yn lle trenau os yw’r rheilffyrdd ar agor fel arfer, ac a fydd yr arfer hwn yn parhau am y dyfodol rhagweladwy?**
4. **Pam nad oedd arian gan CAF wedi talu am gostau adnewyddu trenau yn 2023, o ystyried bod gwaith cynnal a chadw trenau Class 175 CAF a pherfformiad trenau Class 197 wedi cynyddu’r gofyniad am opsiynau amgen i drenau yn ystod y flwyddyn?**
5. **Mae’r ymateb Rhyddid Gwybodaeth yn dangos mai dim ond am ddau ddiwrnod yn 2023 nad oedd gan TrC o leiaf un bws/coets mewn gwasanaeth neu wrth gefn yn lle’r trenau. A oedd y ddau ddiwrnod hynny’n Ddydd Nadolig ac yn Ddydd San Steffan? Os ddim, rhowch wybod i mi pa ddiwrnodau oeddent.**
6. **A oedd y gwariant cyffredinol ar wasanaethau yn lle trenau yn 2023 yn adlewyrchu unrhyw gynnydd sylweddol yng nghostau sicrhau cerbydau a gyrwyr amgen?**
7. **Beth mae TrC yn ei wneud i wella effeithlonrwydd ei drefniadau caffaeliadau yn lle trenau a lleihau costau unedau?**

**YMATEB**

Cwestiwn 1

Gweler y ddogfen amgaeedig sy’n dangos costau cymharol ar gyfer y blynyddoedd diwethaf.

Cwestiwn 4

Mae gan y Contractau Cynnal a Chadw ar gyfer pob Contract Trenau Newydd (CAF a Stadler) gyfundrefn perfformio sy’n digolledu’r Gweithredwr am yr effeithiau ar ddarparu gwasanaeth a’r effeithiau ar gwsmeriaid ar sail fframwaith penodol y cytunwyd arno. Mae’r manylion hyn yn fasnachol sensitif.

Nid yw’r costau sy’n gysylltiedig â chyflwyno gwasanaethau yn lle trên yn gysylltiedig yn uniongyrchol â’r contractau hyn.

Cwestiwn 5

Gall TrC gadarnhau mai dim ond am 2 ddiwrnod yn 2023 nad oedd gennym o leiaf un bws/coets yn lle trên. Y ddau ddiwrnod oedd 25 a 26 Rhagfyr.

**Mewn perthynas â gweddill eich cwestiynau, darllenwch y datganiad isod gan Colin Lea, Cyfarwyddwr Cynllunio a Pherfformiad Trafnidiaeth Cymru:**

“Mae darparu gwasanaethau yn lle trenau yn hanfodol er mwyn i deithwyr allu cwblhau eu teithiau yn ystod cyfnodau o waith gwella wedi’i gynllunio neu pan fydd tarfu ar wasanaethau oherwydd tywydd gwael a digwyddiadau eraill, a darparu capasiti a chymorth ychwanegol pan fydd digwyddiadau mawr yn cael eu cynnal, yn aml ar benwythnosau neu’n hwyr gyda’r nos.

“Gyda’r gwaith unwaith mewn cenhedlaeth yn cael ei wneud fel rhan o Fetro De Cymru, fel cau Rheilffordd Treherbert am 10 mis yn ddiweddar, rydym wedi bod yn rhedeg mwy o wasanaethau yn lle trenau nag arfer, ond bydd hyn yn lleihau wrth i’r gwaith trawsnewidiol gael ei gwblhau, a bydd mwy o’n fflyd gwerth £800m o drenau newydd sbon yn cael eu defnyddio.

“Mae gennym dîm trafnidiaeth ffyrdd pwrpasol sy’n gweithio i sicrhau ein bod yn darparu’r lefel iawn o gapasiti i’n cwsmeriaid, ar yr un pryd â monitro ein gwariant ar drafnidiaeth yn lle trenau.”

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".